ช่วงสองวันที่ผ่านมาผมมีอาการไข้ขึ้นเเละเจ็บคอจึงกินยา พาราเเละฆ่าเชื้อ จนอาการหาย (เมื่อวานเช้าตื่นมาไม่มีไข้เเล้ว)เเต่พบว่า เจออาการปวดหัวที่ปวดเฉพาะตอนนอน หัวลงนอนจะปวดทันทีครับ ปวดจนตื่นมากลางดึก ต้องลุกมานั่งให้บรรเทาลง
สวัสดีค่ะ อาการปวดศีรษะ อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจเป็นมากระหว่างวันหรือช่วงเย็น พักแล้วดีขึ้น-ปวดไมเกรน มักปวดข้างเดียว มีคลื่นไส้ ตาพร่าร่วมด้วย-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง อาจมีแขนขาอ่อนแรง พูดไม่ชัด การมองเห็นผิดปกติหากปวดมากจนต้องตื่นมากลางดึก ร่วมกับมีอาการในระบบประสาทดังกล่าวมาร่วมด้วย ควรรีบไปพบแพทย์การดูแลตัวเองเบื้องต้น พักผ่อนมากๆ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้